Patrioti pre Európu

Patrioti pre Európu (PfE, P4E alebo PpE) je pravicová až krajne pravicová suverenistická politická frakcia vytvorená ako tretia najväčšia skupina v desiatom volebnom období Európskeho parlamentu. Založenie skupiny oznámili na tlačovej konferencii vo Viedni koncom júna 2024 maďarský premiér Viktor Orbán(Fidesz), bývalý český premiér Andrej Babiš (ANO 2011) a bývalý rakúsky minister vnútra Herbert Kickl (Slobodná strana Rakúska). Skupina zahŕňa takmer všetkých bývalých členov skupiny Identita a demokracia, ktorá existovala v 9. Európskom parlamente medzi rokmi 2019 a 2024.

 História 
Poslanci EP za Fidesz až donedávna nepatrili do žiadnej europarlamentnej frakcie, pretože v marci 2021 opustili skupinu Európskej ľudovej strany (EĽS). Europoslanci ANO patrili od roku 2011 k Aliancii liberálov a demokratov za Európu a jej skupine Obnovme Európu, ale po voľbách do Európskeho parlamentu v roku 2024 sa rozhodli poslanci obe organizácie opustiť kvôli vzájomným nezhodám v programoch. FPÖ patrila počas deviateho volebného obdobia (2019 – 2024) ku krajne pravicovej skupine Identita a demokracia (ID).

Zástupcovia troch zakladajúcich strán podpísali 30. júna 2024 „Vlastenecký manifest pre európsku budúcnosť“. Program stanovuje ideológiu frakcie, ktorá zahŕňa obmedzenie právomocí EÚ, zameranie sa na európsku kultúrnu identitu, prísnejšie opatrenia proti nelegálnej migrácii a revíziu Európskej zelenej dohody.

Maďarská Kresťanskodemokratická ľudová strana (KDNP), ktorá má jedného europoslanca a kandiduje zvyčajne spolu s Fideszom, oznámila svoj zámer vstúpiť do aliancie po svojom odchode z poslaneckého klubu EĽS. Nacionalistická portugalská strana Chega sa 1. júla s dvoma europoslancami stala štvrtým členom. Dňa 5. júla sa pridala aj španielska strana Vox, ktorá opustila skupinu Európskych konzervatívcov a reformistov (ECR). V ten istý deň holandská Strana za slobodu (PVV), ktorá bola predtým súčasťou ID, tiež oznámila, že sa pripojí. Dňa 6. júla Dánska ľudová strana a Flámsky záujem, oboje bývalí členovia skupiny ID, oznámili, že sa tiež pripoja, čím sa skupina dostala nad minimálny počet členských štátov požadovaný na vytvorenie frakcie. 8. júla boli za nových členov skupiny vyhlásené 2 strany: francúzske Národné združenie (RN) a talianska Lega. Predpokladom na vytvorenie politickej frakcie v Európskom parlamente je členstvo aspoň 23 poslancov z aspoň siedmich členských štátov EÚ. Aliancia splnila toto kritérium 6. júla 2024. Podľa Le Monde čakalo RN na svoje oznámenie do konca druhého kola francúzskych legislatívnych volieb v roku 2024 „zo strachu, že by sa oživilo podozrenie z proruských sympatií“.

Dňa 8. júla bol Jordan Bardella, prezident Národného združenia (RN), vymenovaný za prezidenta skupiny spolu s viceprezidentmi a pokladníkom.

 Členské politické strany 
alt=Map of Patriots for Europe, European Parliament Group representation|náhľad|267x267bod| Patrioti pre Európu majú poslancov v 12 členských štátoch (zvyšných 15 je v hnedej farbe). Tmavofialová znamená, že členské štáty posielajú viacerých poslancov EP, svetlofialová znamená, že členské štáty posielajú iba jedného poslanca EP.
ŠtátStranaPredošlá frakcia Počet poslancovBelgickoFlásmky záujem (VB)Identita a demokraciaČeskoANO 2011ANO 2011 (ANO)Obnovme EurópuPrísahažiadnaDánskoDánska ľudová strana (DF)Identita a demokraciaFrancúzskoNárodné združenieIdentita a demokraciaGréckoHlas rozumu (ΦΛ)žiadnaHolandskoStrana za sloboduPartij voor de Vrijheid (PVV)Identita a demokraciaLotyšskoLotyšsko prvé (LPV)žiadnaMaďarskoFidesz – Maďarský občiansky zväz
Fidesz – Magyar Polgári SzövetségnezaradeníKresťanskodemokratická ľudová stranaKereszténydemokrata Néppárt (KDNP)Skupina Európskej ľudovej stranyPortugalskoChegaChega!žiadnaRakúskoSlobodná strana RakúskaFreiheitliche Partei Österreichs (FPÖ)Identita a demokraciaŠpanielskoVoxVoxEurópski konzervatívci a reformistiTalianskoLegaLegaIdentita a demokracia

 Organizácia 

 Predseda 
PredsedaNástup do úraduOdchod z úraduŠtátStranaJordan Bardella95x95bod8. júl 2024v úrade75x75bodNárodné združenie

 Referencie 
Kategória:Frakcie v Európskom parlamente
Kategória:Euroskeptické strany
Kategória:Organizácie založené v 2024

 Zdroj